Abram Brodskiy
Abram Lvovich Brodskiy (1882-yil, Rossiya imperiyasi, Kerch —1943-yil, Toshkent) – zoolog olim. Oʻzbekistonda xizmat koʻrsatgan fan va texnika arbobi (1936), biologiya fanlari doktori (1937), professor (1919). Oʻrta Osiyo davlat universiteti rektori (1921—26), umurtqasizlar zoologiyasi kafedrasi mudiri (1920—1943). Brodskiyning ilmiy ishlari protozoologiyaga bagʻishlangan. U tuproqda yashovchi organizmlarni tekshirish va ularning tuproq uchun ahamiyatiga doir masalalar bilan ham shugʻullanib, Oʻrta Osiyoda pedozoologiya (tuproq hayvonlarini oʻrganuvchi fan)ning rivojlanishiga katta hissa qoʻshgan.